 Dịka ọ bụ ihe doro ewu na ọkụkọ anya na asụsụ na omenala Igbo na-anwụzị anwụ, a kpọkuola ụmụ Igbo nebe dị iche iche ka ha na-echekwaba njirimara na omenala Igbo, ka ọ o wee ghàrá ịnwụnyụ anya.  Nwa amadi ahụ na-anọchi anya ọgbọ nta nkwàdo Anambra etiti nụlọ ọgbakọ sineeti ala anyị, bụ maazị Victor Umeh kpọrọ oku a nokwu ọ gwara ndị nta akụkọ nEnugwu-Ukwu banyere Ịgụ Arọ obodo ahụ mere na Ịgba Ọvala nke eze ọdịnala Agụleri, bụ mmemme ndị ọ kọwara dịka nke magburu onwe ha. O mere ka a mara na omenala ndị bụ e jiri mara ndị ma bụrụkwa ihe mba jiri karị ibè ya, ma kwaa arịrị na ụfọdụ ihe ndị a niile na-anwụzị anwụ ugbu a.Ọ kpọkukwàzịrị onye ọbụla bụ ezi nwaafọ Ìgbò ka ọ gbaa mbọ ịkwalite njirimara ya na omenala, ọ kachasị asụsụ Igbo, bụ nke ọtụtụ ndị Igbo na-adịghị asụzị ugbu a.O toro eze ọdịnala Enugwu-Ukwu bụ Igwe Ralph Ekpe na ògbò ya nke Agụleri, bụ Igwe Christopher Idigo na nzọpụ ụkwụ dike ha na-azọpụ nihe gbasaara asụsụ na omenala Igbo, ma mekwa ka a mara na ha abụọ na-agba ezi mbọ pụtara ìhè kemgbe ha bànyere nọkwa ịhụ na e nwere ezi mmekọrịta netiti okpukperechi ndị otu Christ na omenala Igbo. O mere ka a mara na oke mmemme abụọ ahụ Ịgụ Arọ na Ịgba Ọfala ga-enye aka nụzọ pụrụ iche ịkwàlite na ichekwaba njirimara na omenala Igbo, ma kpọkuzie ụmụafọ Igbo ka ha gbasie mbọ nịhụ na omenala Igbo anwụghị. 